Ole Schare

Ole Toresen Schare (født 31. desember 1766, død 21. januar 1829) var en norsk embedsmann og stortingsmann fra Øvre Eiker i Buskerud.

Schare var født på gården Skara i Øvre Eiker, der faren drev et gårdsbruk. Sellv reiste han til Danmark og tok dansk juridisk eksamen i 1791, og arbeidet deretter som prokurator ved både under- og overretten i Norge fra 1792. I 1802 fikk han stilling som byfogd i Kristiansund. Han utmerket seg da byen forsvarte seg mot britiske angrep i ufredsårene 1807-14.

Schare representerte valgkretsen Kristiansund og Molde på Stortinget 1815-16. Han var medlem av Lagtinget, riksretten og fire komiteer.

I 1820 ble Schare suspendert fra byfogdembedet på grunn av mangel i kassen til byfogden. Tre år senere ble han fradømt embedet, på grunn av embedsførselen. 27. juli 1824 ble han dømt til å betale saksomkostninger. Samtidig ble han sett i fengsel på festningen i Trondheim, der han måtte sitte til 6100 spesiedaler var innbetalt. Dommene ble stadfestet i høyere rettsinstanser, til slutt av Høyesterett 18. mai 1826.

Ved kongelig resolusjon av 16. februar 1828 ble Schare fritatt fra å arbeide sammen med andre fanger på festningen, og fikk bolig adskilt fra de andre fangene. Et år senere døde han i Kristiansund.

Referanser

 Kilder 



 Eksterne lenker 


Kategori:Personer fra Kristiansund kommune
Kategori:Personer fra Øvre Eiker kommune
Kategori:Norske embets- og tjenestemenn
Kategori:Stortingsrepresentanter 1815–1817
Kategori:Nordmenn dømt for økonomisk kriminalitet